SKRIFTLIG FORESPOERGSEL E-2740/98

af Ana Palacio Vallelersundi (PPE) til Kommissionen

(3. september 1998)

Om: Mulighed for personer med den spanske grad "ingeniero técnico" for at deltage i A/LA- udvaelgelseproever til det europaeiske tjenestemandssystem

- Kommissaer Liikanen oplyste i sit svar af 10. februar 1998 paa skriftlig forespoergsel E-4186/97(1) fra Bárbara Duehrkop, at Kommissionen accepterer ansoegere med tyske eksamensbeviser, der daekker mindst otte semestres studier, til kategori A/LA i det europaeiske tjenestemandssystem.

- Kommissionen har i sit svarskrift i forbindelse med det af Vicente Alonso Morales anlagte annulationssoegsmaal (T-299/97, punkt 33) anfoert, at der gives adgang til kategori A/LA for ansoegere med et tysk "Fachhochschuldiplom" med otte semestres studier.

- Af meddelelsen om almindelige udvaelgelsesproever KOM/A/1047, offentliggjort i EFT C 145 A af 13. maj 1997, fremgaar det, at "som faglig erfaring taeller ogsaa perioder med praktikophold" (side A12).

Hvorfor giver Kommissionen personer med det tyske eksamensbevis "Fachhochschuldiplom" adgang til kategori A/LA i det europaeiske tjenestemandssystem, naar det drejer sig om en eksamen, der hoejst omfatter seks semestres studier plus ét eller to semestre med virksomshedspraktik, dvs. erhvervserfaring?

Svar afgivet paa Kommissionens vegne Af Errki Liikanen

(28. september 1998)

Med hensyn til "Fachhochschulen" baserer Kommissionen sig paa den tyske lov af 1976 "Hochschulrahmengesetz" (HRG) (der regulerer "Universitaeten, Paedagogische Hochschulen, Kunsthochschulen, Fachhochschulen"), og i denne lovgivning er "Hochschulabschluss" defineret som "et eksamensbevis paa afsluttet hoejere uddannelse i den i naervaerende lov anfoerte forstand". I det tyske uddannelsessystem er studiestrukturen forskellig for de forskellige "Fachhochschulen". Visse af disse udsteder eksamensbeviser for otte semestre (som paa grund af studiets opbygning omfatter to semestre med praktikophold),men disse kan ikke anses for at udgoere "faglig erfaring", for for at opnaa eksamensbeviset for otte semestre skal man helt have afsluttet begge disse perioder.

Kommissionen accepterer som adgang til kategori A ethvert tysk eksamensbevis paa universitetsniveau, som er omfattet af "Hochschulrahmengesetz", forudsat at den minimale varighed for opnaaelse af dette eksamensbevis ("Regelstudienzeit") er otte semestre (fire aar).

Paa baggrund af de gaeldende spanske bestemmelser er Kommissionen af den opfattelse, at det spanske eksamensbevis for graden "ingeniero técnico" ikke er tilstraekkeligt til at give adgang til A/LA udvaelgelsesproeverne, for for at faa dette eksamensbevis, som det aerede medlem omtaler, skal man have afsluttet tre aars hoejere uddannelse.

Med hensyn til sag T-299/97 skal Kommissionen meddele det aerede medlem, at den ikke kan afgive svar, fordi retssagen endnu ikke er afsluttet.

I oevrigt henviser Kommissionen det aerede medlem til andre svar paa andre skriftlige forespoergsler for nylig om samme emne, herunder specielt Kommissionens svar paa spoergsmaal E-997/98 af de Esteban Martin(2), spoergsmaal E-835/98 af Sauquillo Perez del Arco(3) og svaret under ét paa spoergsmaal E-640/98 og E-635/98 fra Hernandez Mollar(4), hvori den omhyggeligt har gjort rede for sin samlede holdning til eksamensbeviser, der giver adgang til kategori A/LA i det europaeiske tjenestemandssystem, herunder specielt til eksamensbeviser for den spanske grad "ingeniero técnico".

(1) EFT C 304 af 2.10.1998, s. 15.

(2) EFT C 386 af 11.12.1998, s. 69.

(3) EFT C 354 af 19.11.1998, s. 29.

(4) EFT C 354 af 19.11.1998.